Sagen kort

April 2018: En ulv bliver dræbt af skud på en mark ved Ulfborg. En fotograf, der tilfældigvis befinder sig i nærheden, filmer episoden og anmelder den til politiet. Kort efter anholder politiet den nu 67-årige jæger Mourits Troldtoft, som bliver tiltalt for at overtræde jagtloven og skyde et fredet dyr.

September 2018: Mourits Troldtoft bliver idømt 40 dages betinget fængsel ved retten i Herning. Han får samtidigt konfiskeret sin riffel, men beholder sit jagttegn. Dommen bliver senere anket til landsretten af både forsvarer og anklager.

Oktober 2018: Mourits Troldtoft bliver ekskluderet fra Danmarks Jægerforbund.

Juli 2019: En dna-analyse slår fast: Det dræbte dyr er en ulv og ikke en krydsning af ulv og hund.

23. september 2019: Ankesagen begynder ved Vestre Landsret i Viborg. En ny dna-analyse viser, at det er en ulv.

25. september 2019: Vestre Landsret i Viborg stadfæster byrettens dom. Desuden frakender Mourits Troldtoft sit jagttegn i to år.